ჯონ მარტინი
ჯონ მარტინი ნამდვილი სახელი იენ დევიდ მაკ-გიჩი (დ. 11 სექტემბერი, 1948 — გ. 29 იანვარი, 2009, ) — ბრიტანელი მომღერალი-სიმღერების ავტორი და გიტარისტი, აგრეთვე ბრიტანეთის იმპერიის ორდენის ოფიცერი. 40 წლიანი კარიერის განმავლობაში გამოსცა 21 სტუდიური ალბომი, იმუშავა სხვადასხვა ცნობილ შემსრულებელთან (ერიკ კლეპტონი, დევიდ გილმორი, ფილ კოლინზი). The Times-ის აღწერით, მან „მოშალა საზღვრები ბლუზს, ჯაზს, როკსა და ხალხურ მუსიკას შორის“.